148 MISSIONS DIPLOMATIQUES 



les veux monstrer au grand César, mon seigneur; ains les garderay auprès 

 moy, comme aussy je ne veux déclarer le tout audict grand Empereur pour 

 ce qu'il en seroit grandement irrité, et toute ceste communication reste- 

 roitsans proufBct, par quoy pour solution, scachiez que la paix est faicte 

 avecq le roy Ferdinande, laquelle aussy demeurera stable; mais si l'em- 

 pereur Charles veult semblablement la paix, il fault nécessairement ou 

 qu'il envoyé ses ambassadeurs, ou qu'il envoyé ausdictes fins pouvoir suffi- 

 sant, ou qu'il envoyé ses lettres par lesquelles il promecte d'inviolable- 

 ment entretenir tout ce qu'en son nom aura par le roy Ferdinande esté 

 avecque nous conclu et accordé, le tout sans ultérieur recours ou renvoy 

 vers ledit Empereur; et pour plus comodieusement effectuer ce que dessus, 

 l'on fera trefves de trois mois , et vous rescriverez à ceux de Coron et 

 aultres du parly de l'empereur Charles, qu'ilz ayent à eux abstenir de 

 touts actes d'hostilité, comme réciproquement nous rescrivrons aux nos- 

 tres, lesquelles trefves commenceront du jour de la date des letlrez, soubz 

 condition, toutefois, que durant icelles l'on ne pourra amener dans ledit 

 Coron aulcuns nouveaux subsides. Nous rescriverons aussy à Barbarossa 

 qu'il se garde de, cependant, molester les crestiens. Et tombant de rechef 

 sur ce que tant de fois il avoit déclairé : Sy nous avons, dict-il, la paix, 

 l'empereur Charles demeurera bien Empereur: il est vray, dict-il, qu'il 

 est puissant seigneur entre les crestiens, mais louts ne luy obéissent : 

 je vous monstreray bien plusieurs lettres à nous envoyées de ceux mesmes 

 quy sont près luy, et d'aultres princes; mais il ne seroit en luy d'en mon- 

 strer aulcunes d'ung de nous ou de quelque sanzache. Nous avons res- 

 pondu qu'avions arresté entre nous que je me partiroye vers Hispaigne 

 pour faire le rapport de tout ce que dessus, et touchant les trefves, que 

 nous escriverions et envoyrions lettres à cculx quy sont dans Coron , 

 avecq celles de l'Empereur, lesquelles nous présentasmes à Aloisio Grity 

 pour lire : nonobstant quoy, que nous voulions bien pourparler que sy 

 devant la déclaration desdictes trefves fust quelque chose attentée par les 

 officiers de l'Empereur, que par ce les trefves ne se pourroyent dire avoir 

 esté enfrainctes, ains demeureroyent en leur vigueur; en oultre que ceux 

 de Coron ne seroyent tellement attrainctz qu'il ne leur fust loisible 



